Canllaw ynghylch y Cynllun Cyfathrebu
Bydd cyfathrebu da yn cyfrannu'n fawr at gyflawni prosiect llwyddiannus.  Mae cyfathrebu llwyddiannus yn ymwneud â rhannu'r wybodaeth iawn, ar yr amser iawn, â'r gynulleidfa iawn.  Dylech baratoi cynllun cyfathrebu i'ch helpu i strwythuro eich ymagwedd a sicrhau bod dulliau cyfathrebu'r prosiect yn effeithiol ac yn cyrraedd y bobl iawn.
Beth mae angen i chi ei wneud:
Y Dadansoddiad o'r Rhanddeiliaid a gynhaliwyd gennych fel rhan o broses Cynllunio Busnes y Prosiect fydd yn sail i'ch cynllun cyfathrebu.  
1. O'r Dadansoddiad o'r Rhanddeiliaid, dylech nodi negeseuon cyffredin y mae angen eu rhannu a llunio rhestr o'r bobl y mae angen anfon y negeseuon hyn atynt.  Ystyriwch y dull gorau o gyfathrebu i'w ddefnyddio.  Cofiwch fod cyfathrebu'n broses ddwyffordd. Mae'n bosibl y bydd angen i chi gynllunio ar gyfer ymgyngoriadau ffurfiol a hwyluso sianeli cyfathrebu agored er mwyn cael adborth gan randdeiliaid.
2. Sicrhewch eich bod yn enwebu unigolyn a fydd yn gyfrifol am bob cyswllt.
3. O'ch rhestr bydd angen cynllunio amseru'r cyfathrebu. Efallai na fydd yn bosibl i chi fod yn gywir o ran y dyddiadau felly mae'n bosibl y bydd yn ddefnyddiol cynllunio'r amseru yn unol â'r Cerrig Milltir Allweddol neu gyflawniadau yn y prosiect.
4. Dylech hefyd gynnwys y broses adrodd ffurfiol yn eich cynllun cyfathrebu, y wybodaeth y mae angen ei chyflwyno i Fwrdd y Prosiect/Cyllidwyr Allanol/Aelodau neu i unrhyw gorff arall y mae angen i chi rannu cynnydd ag ef, a phryd bydd angen y wybodaeth?
Darperir templed yn Atodiad 1 y gallwch ei ddefnyddio'n ganllaw i lunio eich cynllun cyfathrebu.
Atodiad 1 - Templed Cynllun Cyfathrebu
	Neges Allweddol neu Adroddiad Ffurfiol
	Pwy y mae angen rhoi gwybod iddynt? 
	Beth yw'r ffordd orau o roi gwybod iddynt?
e.e. Datganiad i'r wasg, ymgyrch farchnata, cyfarfod ffurfiol, adroddiadau ffurfiol, neges e-bost, llythyr...
	Pryd bydd angen iddynt gael gwybod?
Efallai mai dyddiad neu adeg benodol yn ystod y prosiect fydd hyn
	A yw hyn yn cynnwys cyfathrebu dwyffordd?
Pa ddull cyfathrebu fydd yn cael ei ddefnyddio? 
(e.e. Cyfarfod agored, llinell gymorth/neges e-bost)
	A oes unrhyw beth penodol y mae angen ei ystyried? 
Er enghraifft, rhyngweithio blaenorol a allai effeithio ar ganlyniad y cyfathrebu, lefel ddylanwad y grŵp o randdeiliaid?
	Pwy yw'r unigolyn a enwebir sy'n gyfrifol am sicrhau bod y cyfathrebu hwn yn digwydd?

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


